Zoznam použitých skratiek
AP		Akčný plán na roky 2000 – 2002
č.		číslo
ČR		Česká republika
DANCEE	Danish Cooperation for the Environment in Eastern Europe
ES		Európske spoločenstvo
EÚ		Európska únia
GEF		Global Environment Facility
GIS		geografický informačný systém
HEP		hydroekologický plán povodia
CHKO		chránená krajinná oblasť
ChÚ		chránené územie
IS		informačný systém
KÚ		krajský úrad
LIFE		finančný nástroj EÚ
MDPT SR	Ministerstvo dopravy, pôšt a telekomunikácií SR
MF SR		Ministerstvo financií SR
MO SR		Ministerstvo obrany SR
MP SR		Ministerstvo pôdohospodárstva SR
MŠ SR		Ministerstvo školstva SR
MV SR		Ministerstvo vnútra SR
MVO		mimovládne organizácie
MVRR SR	Ministerstvo výstavby a regionálneho rozvoja SR
MZV SR	Ministerstvo zahraničných vecí SR
MŽP SR	Ministerstvo životného prostredia SR
NAP		Návrh Akčného plánu na roky 2003 – 2007
NPR		národna prírodná rezervácia
NPRRS		Národný program revitalizácie riečnych systémov
OPaK		ochrana prírody a krajiny
OÚ		okresný úrad
PF UK		Prírodovedecká fakulta Univerzity Komenského
PHARE	finančný nástroj
PS		program starostlivosti
PZ		program záchrany
r.		rok
Ramsar SGF	Ramsar Small Grant Fund
RL		ramsarská lokalita
SAŽP		Slovenská agentúra životného prostredia
SR		Slovenská republika
SRV		Slovenský ramsarský výbor
SŠ		stredná škola
SSJ		Správa slovenských jaskýň
SVP, š.p.	Slovenský vodohospodársky podnik, š.p.
SZOPK		Slovenský zväz ochrancov prírody a krajiny
ŠFŽP		Štátny fond životného prostredia
ŠOP SR	Štátna ochrana prírody SR
ŠR		štátny rozpočet
UNDP		United Nations Development Program
VD		vodné  dielo
VHP		vodohospodársky plán
VÚVH		Výskumný ústav vodného hospodárstva
VTP		vedecko-technický projekt
VVP		vojenský výcvikový priestor
ZŠ		základná škola
Z. z.		Zbierka zákonov SR

Príloha č. 1: Tabuľka – Vyhodnotenie plnenia úloh Akčného plánu na roky 2000 – 2002 k aktualizovanému Programu starostlivosti o mokrade Slovenska

Vysvetlivky k tabuľke:
Č. ú.: Číslo úlohy, T: Termín splnenia, Z: Zodpovedný, F: Vynaložené finančné prostriedky v tis. Sk

Č.
ú.	Názov úlohy
(so špecifikáciou)	T	Z	F	Vyhodnotenie plnenia úloh	
1. Zabrániť ďalšiemu úbytku alebo degradácii mokradí a ich biologickej diverzity	
1.1	Spracovať projekt (program) budovania siete chránených území (mokradí) 
- zabezpečiť zastúpenie všetkých reprezentatívnych i unikátnych typov mokradí v systéme chránených území (s dôrazom na zachovalé zvyšky riečnych ekosystémov)	31.12.
2002	MŽP SR	10/ MŽP SR
	čiastočne realizovaná
V roku 2000 bol spracovaný prehľad prísne chránených mokradí (akékoľvek mokrade v 4. a 5. stupni ochrany) pre Wetlands International. V spolupráci s MVO sa realizoval zber údajov o mokradiach mapovaním mokradí, rašelinísk a lúk.
Vypracovanie programu ďalšieho budovania siete ChÚ je plánované po prehodnotení existujúcej sústavy ChÚ z hľadiska potrieb EÚ (sústava území Natura 2000) a potrieb na národnej úrovni s využitím doteraz spracovaných prehľadov a podkladov.	
1.2	Vypracovať a postupne realizovať programy starostlivosti o všetky ramsarské lokality 
- určiť správcov ramsarských lokalít, ktorí budú zodpovední za vypracovanie a realizáciu programov starostlivosti	31.12.
2001	MŽP SR	2 847/ MŽP SR

1 770/
iné zdroje 
	čiastočne realizovaná
Pre všetky ramsarské lokality (RL) boli určení správcovia RL z organizácií ŠOP SR a SSJ.
RL Šúr, Senné-rybníky, Parížske močiare, Mokrade Oravskej kotliny a NPR Číčovské mŕtve rameno (súčasť RL Dunajské luhy) majú kompletne spracované PS, resp. PZ; táto dokumentácia je v procese schvaľovania. 
V prípade RL Alúvium Rudavy, Rieka Orava a jej prítoky, Mokrade Turca, Poiplie, Niva Moravy, Latorica, Dunajské luhy boli doplnené chýbajúce mapové podklady, spracované vrstvy ArcView GIS, hydrologické, lesohospodárske štúdie, návrhy monitoringu, inventarizačné výskumy, spracované podklady z katastra nehnuteľností a návrhy ChÚ.  Tieto PS sú v štádiu rozpracovania, niektoré si vyžadujú aktualizáciu.
V prípade týchto lokalít sú potrebné dodatočné financie na vypracovanie štúdií a podkladov k PS a prepracovanie návrhov programov starostlivosti v zmysle nových právnych predpisov (zákon č. 543/2002 Z. z.)
Pre RL Alúvium Rudavy, ktorá sa sčasti nachádza vo VVP Záhorie sa uskutočnili rokovania na úrovni zástupcov MŽP SR a MO SR; na zabezpečenie starostlivosti o túto RL je potrebné skvalitniť spoluprácu medzi oboma dotknutými rezortmi.	
1.3	Vyhodnotiť a aktualizovať hydroekologické plány povodí a vodohospodárske plány
- požiadavky na ochranu, resp. revitalizáciu mokradí zapracovať do týchto plánov, ako aj do pripravovaných projektov ochrany proti povodniam, ktoré sa spracúvajú pre niektoré povodia (toky)	31.12.
2001	MŽP SR,

MP SR	630/ MŽP SR

nešpecif./ MP SR	čiastočne realizovaná
Úloha bola v hodnotenom období zabezpečená čiastočne v rámci pripomienkovania hydroekologických plánov povodí a vodohospodárskych plánov, okrem toho bol vypracovaný Generel ochrany a racionálneho využívania vôd doplňujúci a spresňujúci Smerný vodohospodársky plán SR.
Z pohľadu ochrany prírody sa spracovalo „Hodnotenie tokov Slovenska zrýchlenou metódou“ pre Koncepciu ochrany a trvaloudržateľného využívania riečnej siete SR z hľadiska potrieb ochrany biodiverzity riečnych ekosystémov a s identifikáciou riečnych bariér.
SVP, š. p. ukončil II. cyklus spracovania HEP a VHP pre jednotlivé povodia. Začal sa spracovávať III. cyklus (ukončený HEP povodia Moravy a HEP povodia Hornádu). Starostlivosť o mokrade je súčasťou jednej z kapitol každej uvedenej vodohospodárskej dokumentácie.
Hydroekologické plány, vodohospodárske plány, Smerný vodohospodársky plán SR a Generel ochrany a racionálneho využívania vôd sa budú širšie prehodnocovať z hľadiska požiadaviek ochrany a obnovy mokradí po implementácii smernice 2000/60/ES - tzv. Rámcovej smernice ES o vode do zákona č. 184/2002 Z. z. o vodách a o zmene a doplnení niektorých zákonov (vodný zákon).	
1.4	Do ramsarského zoznamu doplniť nové lokality, ktoré spĺňajú kritériá Ramsarského dohovoru
- príprava návrhov na ich vyhlásenie na základe údajov z mapovania mokradí lokality medzinárodného významu	31.12.
2002	MŽP SR	80/ MŽP SR 
	splnená
2. 2. 2001 bola do Zoznamu mokradí medzinárodného významu zapísaná RL Domica (12. lokalita na Slovensku). Bol spracovaný návrh časti spoločnej RL v alúviu Hornej Tisy na území SR a postúpený maďarskej, ukrajinskej a rumunskej strane v novembri 2001. Návrh je v štádiu pripomienkovania partnermi, maďarská a ukrajinská strana prejavili záujem na spoločnom vyhlásení.
Pripravuje sa prihlásenie spoločnej RL v povodí riek Moravy a Dyje v rámci podpísaného memoranda o porozumení, tzv. Trilaterálnej ramsarskej platformy nív Moravy - Dyje. Trilaterálna RL sa zatiaľ nevyhlásila, pretože Rakúsko má problémy so zmenou názvu RL na rakúskej strane, aktívne však situáciu rieši.
Pre ďalšie lokality identifikované ako mokrade medzinárodného významu na základe mapovania mokradí SR - Hrhovské rybníky, Chymské rybníky, Zemplínska šírava, Sivá brada sa návrhy zatiaľ nepripravujú.	
2. Vytvoriť dostatočnú údajovú základňu o mokradiach Slovenska a zabezpečiť jej aktualizáciu	
2.1	Vytvoriť jednotný informačný systém o mokradiach Slovenska v prepojení na geografický informačný systém (GIS) pod gesciou MŽP SR a vytvoriť verejný (verejnosti prístupný) informačný systém o mokradiach Slovenska a problematike ich ochrany na internete 
- umožniť širokej verejnosti získať všetky dostupné informácie o mokradiach, ktoré nie je potrebné utajovať (v zmysle zákona) a vybudovanie elektronickej knižnice publikácií o mokradiach	31.12.
2002	MŽP SR	4 573/ MŽP SR

350/ iné zdroje	splnená
Na internetovej stránke ŠOP SR (www.sopsr.sk) sa uverejnenili informácie venované mokradiam SR (výsledky inventarizácie - zverejnené začiatkom apríla 2001, zverejnené publikácie v elektronickej podobe zaoberajúce sa problematikou mokradí). Na internetovej stránke MŽP SR (www.enviro.gov.sk) sa neustále zverejňujú rôzne informácie a schválené dokumenty týkajúce sa mokradí.
Aktualizovali sa informačné formuláre RL Latorica a RL Niva Moravy a mapové podklady RL Alúvium Rudavy, Latorica, Niva Moravy. Materiály boli postúpené Sekretariátu Ramsarského dohovoru v Glande. Upravila sa digitálna vrstva RL v Arc View GIS. Rozpracovalo sa spresňovanie RL Mokrade Turca a Parížske močiare na parcelný stav.
V rámci budovania kapacít v súvislosti s prístupovým procesom do EÚ sa vybudoval IS ŠOP SR vrátane centrálnej databázy, ktorá obsahuje čiastočne aj informácie o mokraďových lokalitách a druhoch, výsledky z mapovania rašelinísk a lúk.
Spracoval sa projekt „Podpora jednotného informačného systému o mokradiach Slovenska“, ktorého výsledkom je upravená, spresnená a aktualizovaná databáza mokradí SR. Databáza mokradí bola prepojená na jednoduchý GIS s cieľom tvorby digitálnych bodových máp.	
3. Zabezpečiť obnovu mokradí riečnych, močiarnych a jazerných systémov	
3.1	Vypracovať Národný program obnovy riečnych systémov 
- cieľom Národného programu bude zabezpečenie obnovy mokradí riečnych, močiarnych a jazerných systémov, ktoré boli znehodnotené alebo poškodené v predchádzajúcom období
- súčasťou programu bude o. i.:
a) analýza odtokových pomerov v jednotlivých povodiach, a vyhodnotenie miery rizika vzniku povodňových situácií,
b) obnova mokradí, prirodzeného charakteru tokov a retenčnej kapacity povodí,
c) zosúladenie revitalizačných zámerov s ochranou proti povodniam. 
- v rámci programu bude spracovaná tiež všeobecne záväzná metodika revitalizácie povodí, mokradí a vodných tokov a budú identifikované prioritné lokality pre obnovu v jednotlivých povodiach (mokrade a úseky tokov)	31.12.
2000	MŽP SR,

MP SR	20/ MŽP SR

95 900/ MP SR

 6 000/ SVP
	čiastočne realizovaná
Zorganizoval sa seminár o revitalizácii riečnych systémov v spolupráci s MŽP ČR a SRV, kde česká strana prezentovala ako tento systém poskytovania grantov funguje v ČR. Následne sa pripravil podobný materiál na podmieky v SR, do pracovnej verzie NPRRS sa však musia ešte zapracovať pripomienky, doplňujúce informácie a zdroje financovania aktivít.
Ďalšie východiskové materiály identifikujúce národné potreby v oblasti revitalizácie a obnovy mokradí predstavuje spracované „Hodnotenie tokov Slovenska zrýchlenou metódou“ a prehľad prísne chránených mokradí (akékoľvek mokrade v 4. a 5. stupni ochrany), ktorý na základe expertného odhadu určil stupeň poškodenia jednotlivých lokalít v jednoduchej škále.
Vytvoril sa zoznam riečnych chránených území v SR pre ďalšie plánované mapovanie riečnych ekosystémov v povodí Dunaja v rámci Dohovoru o spolupráci pri ochrane a trvalo udržateľnom využívaní Dunaja.
Úloha bola zapracovaná a čiastočne riešená v rámci VTP 27 – 34 „Výskum vplyvu antropogénnych faktorov na vodné systémy“, podľa zadania bola úloha ukončená v roku 2002.
Realizácia opatrení na niektorých lokalitách sa zabezpečuje v rámci projektu „Povodne na území Slovenska v rokoch 1997 – 1999, odstránenie následkov a preventívne opatrenia“, ktorého ukončenie sa predpokladá v r. 2004. Zo 70 stavieb zaradených do tohto projektu sa 17 stavieb dotýka priamo problematiky medzinárodne významných mokradí.	
4. Spracovať analýzu legislatívnych nástrojov a návrhy zmien legislatívy	
4.1	Spracovať analýzu legislatívnych nástrojov a návrhy potrebných zmien legislatívy
- vo všetkých oblastiach, týkajúcich sa ochrany a obnovy mokradí, vrátane daňových opatrení a subvenčnej politiky ako súčasť novelizácie zákona č. 287/1994 Z. z. o ochrane prírody a krajiny	31.12.
2000	MŽP SR	nešpecif./ MŽP SR	splnená
Analýza právnych predpisov sa spracovala a zohľadnila v procese prípravy zákona č. 543/2002 Z. z. o ochrane prírody a krajiny a jeho vykonávacích predpisov.	

5. Spracovať analýzu ekonomických nástrojov (zdrojov) a vypracovať návrhy financovania jednotlivých opatrení v rámci tohto Akčného plánu	
5.1	Spracovať analýzu ekonomických nástrojov (zdrojov) a vypracovať návrhy financovania jednotlivých opatrení v rámci Akčného plánu - zo štátneho rozpočtu, v každom rezorte a z mimo rozpočtových prostriedkov	31.12.
2000	MŽP SR,

MF SR	580/ MŽP SR

150/ iné zdroje

	splnená
Pre aktivity v oblasti starostlivosti o mokrade sa hľadali možnosti finančného zabezpečenia jednotlivých opatrení nielen zo štátneho rozpočtu a Akčného plánu pre implementáciu Národnej stratégie ochrany biodiverzity na Slovensku, ale aj z mimorozpočtových zdrojov (napr. ŠFŽP) a tiež zo zahraničných fondov: PHARE, Slovensko-švajčiarský revolvingový fond, DANCEE, Wetlands International, Ramsar SGF, Japan Expert Dispatch Program, UNDP/GEF, LIFE III, Slovensko-flámska spolupráca a i.
Bolo by potrebné špecializovať určitý počet pracovníkov v rámci ŠOP SR na prípravu projektov pre rôzne grantové schémy, zhromažďovanie informácií o grantových možnostiach, servis informácií pre organizácie OPaK a koordináciu prípravy projektov. Prijatie a zaškolenie takýchto pracovníkov sa už premietlo do plánu aktivít ďalšieho rozvoja ŠOP SR.	
6. Posilniť kapacitu a kompetencie inštitúcií zodpovedných za ochranu a rozumné využívanie mokradí	
6.1	Posilniť kapacitu a kompetencie inštitúcií zodpovedných za ochranu a rozumné využívanie mokradí
- riešenie problematiky pôsobnosti orgánov a inštitúcií mimo rezortu MŽP SR, ktorých činnosť sa dotýka mokradí a zmena štatútu, organizačnej štruktúry a spôsobu fungovania Slovenského ramsarského výboru	31.12.
2000	MŽP SR,

MP SR,

MV SR	nešpecif./ MŽP SR

 
	splnená
Rozhodnutím ministra životného prostredia SR č. 38/2001-4. 1. z 13. 11. 2001, ktorým sa zriaďuje Slovenský ramsarský výbor sa vypracovala nová organizačná štruktúra, štatút, organizačný a rokovací poriadok SRV, ktoré by mali zaistiť jeho efektívnejšiu prácu.
Prijatím zákona č. 543/2002 Z. z. o ochrane prírody a krajiny boli čiastočne posilnené kompetencie ŠOP SR ako odbornej organizácie ochrany prírody zabezpečujúcej o. i. ochranu mokradí získaním kompetencie štátneho dozoru v oblasti ochrany prírody a krajiny. V rámci budovania kapacít v súvislosti s prístupovým procesom SR do EÚ bola ŠOP SR posilnená o 25 pracovníkov, čo by malo aspoň čiastočne prispieť aj k efektívnejšej starostlivosti o mokrade v SR.	
7. Rozvíjať cezhraničnú spoluprácu pri ochrane a obnove mokradí	
7.1	V ramsarskej lokalite Alúvium Moravy - iniciovať medzištátne rokovania
- podpísanie zmluvy s Rakúskom vo veci komplexnej revitalizácie Moravy na slovensko - rakúskom hraničnom úseku (návrat do pôvodného koryta),
- zabezpečiť vyhlásenie trilaterálnej ramsarskej lokality v nive Moravy a Dyje.	31.12.
2000	MŽP SR,

MZV SR	50/ MŽP SR

 300/ iné zdroje

	čiastočne realizovaná 
31. 8. 2001 bolo v Židlochoviciach (ČR) podpísané Memorandum o porozumení medzi Federálnym Ministerstvom poľnohospodárstva, lesníctva, životného prostredia a vodného hospodárstva Rakúskej republiky, MŽP ČR a MŽP SR pre ochranu a starostlivosť o trilaterálnu ramsarskú lokalitu v nive Moravy a Dyje.
Za iniciovanie rokovaní a aktívnu účasť na starostlivosti o navrhovanú trilaterálnu RL v nive Moravy a Dyje bola udelená ramsarská Cena za ochranu mokradí za rok 2002 štyrom MVO z Čiech, Rakúska a Slovenska, ktorá bola slávnostne odovzdaná na otváracom ceremoniále 8. Zasadnutia Konferencie zmluvných strán Ramsarského dohovoru vo Valencii (Španielsko, november 2002).
Na poslednom rokovaní delegácií jednotlivých strán (24. 5. 2002 v Rakúsku) trilaterálnej platformy sa prijali ďalšie kroky pre prihlásenie spoločnej trilaterálnej RL a vypracovanie spoločného PS. 
K podpísaniu zmluvy s Rakúskom vo veci komplexnej revitalizácie rieky Moravy na slovensko - rakúskom hraničnom úseku zatiaľ nedošlo. Slovenskú časť (RL Niva Moravy), ako aj priľahlé RL v Rakúsku a ČR naopak ohrozuje plánovaná realizácia prepojenia vodných ciest Dunaj-Odra-Labe, ktorá v predmetnom úseku rieky Moravy počíta s vybudovaním umelého kanála za využitia až 80% vôd Moravy.	
7.2	V ramsarskej lokalite Dunajské luhy - vypracovať odborné stanovisko k problematike VD Gabčíkovo
- najmä vo vzťahu k optimalizácii ekologických podmienok v tejto lokalite; spracovať konkrétne odporúčania vláde SR, vrátane návrhov alternatívnych riešení	31.12.
2000	MŽP SR,

MP SR,

 MZV SR	10/ MŽP SR

	čiastočne realizovaná
K rokovaniu splnomocnenca vlády SR pre výstavbu a prevádzku Vodného  diela  Gabčíkovo bola spracovaná štúdia „Optimalizácia  vodného  režimu  ramennej  sústavy v úseku  Dunaja Dobrohošť – Sap z hľadiska  prírodného  prostredia“ (riešiteľ PF UK v Bratislave).
Vo vzťahu k lesnému hospodárstvu bola vypracovaná krajinárska štúdia so zameraním na riešenie problematiky lesného hospodárstva vo vybraných porastoch na území RL Dunajské luhy. Štúdia slúži o. i. ako podklad k vypracovaniu PS RL. Vypracúva sa aj návrh na zaradenie RL Dunajské luhy do Montreaux Record, ktorý poukazuje na zmenený charakter RL a potrebu riešenia negatívneho stavu.	
7.3	
Iniciovať medzištátne rokovania na najvyššej úrovni s Ukrajinou a Maďarskom vo veci spoločného postupu pri ochrane povodí Uhu, Latorice a Tisy
- navrhnúť spoločné riešenie komplexnej ochrany povodia	31.12.
2000	MŽP SR,

MZV SR	10/ MŽP SR

	splnená
K problematike cezhraničných tokov prebiehali pravidelné stretnutia Komisie pre hraničné toky. Riešila sa problematika toku Sirín v k.ú. Ptrukša.
SR zahájila aktivity smerujúce k rozšíreniu CHKO Latorica pri hraniciach s Ukrajinou a tiež k hraniciam s Maďarskom. Pre zachovanie hodnotných ekosystémov krajiny tejto oblasti sa spracuváva aj návrh na vyhlásenie multilaterálnej RL v povodí Tisy. Pod gesciou MŽP SR sa spracoval návrh rozšírenia RL Latorica (RL Latorica - Bodrog - Tisa) pre účely vyhlásenia trilaterálnej RL v Alúviu Hornej Tisy a medzištátnych rokovaní. Návrh bol postúpený zahraničným partnerom v Rumunsku, Maďarsku a Ukrajine. Na rokovaniach Slovensko-maďarskej pracovnej skupiny pre ochranu prírody a krajiny (2001, 2002) sa dohodlo predloženie spoločného návrhu Maďarska a SR na prihlásenie RL na území Hornej Tisy.	
7.4	Spracovať spoločné programy starostlivosti o cezhraničné mokrade v Poiplí a v povodí rieky Orava
	31.12.
2000	MŽP SR,

MZV SR	40/ MŽP SR

	čiastočne realizovaná
Spracovanie spoločného návrhu PS o cezhraničné mokrade v povodí rieky Oravy bolo zabezpečované na slovenskej strane prostredníctvom Správy CHKO Horná Orava, ktorá spracovala PS pre RL Mokrade Oravskej kotliny. V procese spracovania sa konzultovalo s relevantnými partnermi z poľskej strany, boli zosúladené metodické postupy na spracovanie programov starostlivosti, došlo k vzájomnej výmene údajov a podkladov, uskutočnili sa spoločné pracovné stretnutia a semináre s miestnymi zaiteresovanými subjektmi. Keďže vyhlásenie RL na poľskej strane naráža na odpor vlastníkov pôdy, bude dopracovaný PS pre RL Mokrade Oravskej kotliny ako samotatný dokument za slovenskú stranu a následne postúpený poľskej strane v rámci výmeny údajov.
V rámci úlohy spracovania spoločného  PS o cezhraničné mokrade Poiplia sa nadviazala spolupráca medzi ŠOP SR a Národným parkom Dunaj-Ipeľ v Maďarsku v rámci podpísanej dohody o spolupráci, jedným z cieľov spolupráce je aj výmena podkladov a vypracovanie PS. 	
8. Výchovno-vzdelávacie aktivity	
8.1	Zabezpečovať výchovno-vzdelávacie aktivity
- vypracovať celonárodný výchovno - vzdelávací program „Mokrade pre život“, zabezpečiť zaradenie problematiky mokradí do vzdelávacích osnov a odbornú prípravu učiteľov na úrovniach všetkých typoch škôl, spracovať videofilmy o problematike ochrany a obnovy mokradí na Slovensku s osobitným dôrazom na ramsarské lokality	31.12.
2002	MŽP SR,

MŠ SR	2 310/ MŽP SR
 
7 387/ iné zdroje

	čiastočne realizovaná
Vzdelávacie a výchovné aktivty boli realizované v rámci viacerých projektov, napr. „Zvyšovanie povedomia a vzdelávanie v oblasti ochrany mokradí v RL Turiec (Wetland Awareness and Education in the Turiec Wetlands Ramsar Site)“ podporený zo zahraničných zdrojov cez Wetlands International a projekt programu DANCEE, z ktorého bola dobudovaná Škola ochrany prírody pri ŠOP SR vo Varíne. Postupne sa vytvára edukačný program. Bol naštartovaný program „Živá príroda“ pre ZŠ prostredníctvom SAŽP v spolupráci s Field Studies Council (Veľká Británia).
MVO SZOPK Martin pripravila začatie medzinárodného environmentálneho monitorovacieho programu GLOBE pre mladých ľudí. Tento program sa doteraz nepodarilo naštartovať, keďže chýba uzavretie medzivládnej dohody medzi Veľvyslanectvom USA a MŠ SR. MVO vypracovali viaceré vzdelávacie materiály používané na vzdelávanie pedagógov ZŠ a SŠ (napr. „Svet mokradí“, „Svet rašelinísk“) v problematike ochrany mokradí. Tieto materiály sú používané formou kurzov v rôznych regiónoch SR. Viacero stredísk environmentálnej výchovy riadených MVO sa zaoberá problematikou mokradí. Financovali sa viaceré edičné tituly spojené s problematikou mokradí: 
- Rastlinné spoločenstvá Slovenska III.: Vegetácia mokradí; finančne podporené aj Society of Wetland Scientists,
- Ramsarská konvencia v Slovenskej republike 1999-2001, plnofarebná publikácia vydaná MŽP SR a ŠOP SR,
- rôzne ďalšie edičné tituly ŠOP SR celkovo alebo čiastočne sa venujúce ochrane mokradí - skladačka Biotopy Slovenska - rašeliniská, časopisy Ochrana prírody Slovenska a Chránené územia Slovenska,
- Vtáky NPR - RL Parížske močiare - podporené o. i. MŽP SR,
- Rozšírenie vtákov na Slovensku. Veda SAV, Bratislava; s prispením ŠOP SR.
Keďže nebol vypracovaný program „Mokrade pre život“ na celonárodnej úrovni, úloha sa pokladá len za čiastočne realizovanú.